लीबिया संकट का असर,तेल कीमतों में वृद्धि  
लीबिया की क्रांति का असर तेल बाज़ार पर भी पड़ने लगा है। मंगलवार को तेल की कीमत पिछले दो सालों में अपने उच्चतम स्तर पर पहुंच गई।
लीबिया की क्रांति का असर तेल बाज़ार पर भी पड़ने लगा है। मंगलवार को तेल की कीमत पिछले दो सालों में अपने उच्चतम स्तर पर पहुंच गई। तेल के दामों में 5 प्रतिशत का इज़ाफा हुआ। मंगलवार को तेल की कीमत 95 यूएस डॉलर प्रति बैरल रही। लीबिया में सरकार समर्थकों और विरोधियों के बीच चल रही हिंसा के चलते तेल उत्पादन पर असर पड़ा है। लीबिया दुनिया का 18वां सबसे बड़ा तेल उत्पादक देश है। दुनियाभर में रोज़ाना होने वाली तेल की ख़पत का दो फ़ीसदी लीबिया से आता है।